CELEX: 32016R0302
Language: lt
Date: 2016-02-25 00:00:00
Title: 2016 m. vasario 25 d. Komisijos įgyvendinimo reglamentas (ES) 2016/302 dėl tam tikrų prekių klasifikavimo Kombinuotojoje nomenklatūroje

4.3.2016   
            
            
               LT
            
            
               Europos Sąjungos oficialusis leidinys
            
            
               L 58/21
            
         KOMISIJOS ĮGYVENDINIMO REGLAMENTAS (ES) 2016/302
   2016 m. vasario 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 25 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys – plastikinė piešimo lenta, kurios matmenys maždaug 31 × 32 cm, su šviesiu kelių sluoksnių plastikiniu magnetiniu paviršiumi, skirtu piešti ir trinti. Paviršių įrėmina ir prilaiko plastikinis rėmelis.
                  Iš plastikų pagamintas rašiklis su metaliniu antgaliu pritvirtintas prie lentos virvele. Jį prispaudus prie lentos paviršiaus dėl magnetinių paviršiaus savybių galima piešti paveikslėlius, rašyti raides ir t. t. Plastikiniame rėmelyje laisvai sudėti keturi nedideli plastikiniai magnetiniai spaudai, kuriais paviršiuje galima spauduoti figūras.
                  Trynimo funkcija veikia pakėlus viršutinį plastiko sluoksnį; magnetinę funkciją atjungiantis viršutinio sluoksnio pakėlimo mechanizmas įtaisytas piešimo lentos apačioje.
                  Gaminys skirtas vaikų pramogai.
                  Žr. paveikslą (1).
               
               
                  9503 00 95
               
               
                  Klasifikuojama vadovaujantis Kombinuotosios nomenklatūros 1, 3 (a punktu), 3 (b punktu) ir 6 bendrosiomis aiškinimo taisyklėmis (BAT) ir KN kodus 9503 00 ir 9503 00 95 atitinkančiais prekių aprašymais.
                  Gaminys neklasifikuotinas kaip grifelinės lentelės ir lentos su rašyti arba piešti pritaikytais paviršiais ir nepriskirtinas 9610 pozicijai, nes jis neskirtas rašyti ar piešti grifelinėmis lazdelėmis, kreidelėmis ir žymekliais su antgaliais, pagamintais iš veltinio ar pluošto (taip pat žr. Suderintos sistemos (SS) paaiškinimų 9610 pozicijos paaiškinimus).
                  Gaminys turi 9503 pozicijai priskiriamų žaislų savybių. Kadangi 9503 pozicijoje pateikiamas tiksliausias aprašymas, gaminys taip pat neklasifikuotinas kaip kiti gaminiai iš plastikų ir nepriskirtinas 3926 pozicijai.
                  Gaminys yra kombinuotas gaminys, kaip apibrėžta 3 BAT b punkte. Jis susideda iš plastikų ir magnetinio paviršiaus, kurie kartu sudaro bendrą visumą (taip pat žr. SS paaiškinimų 3 BAT b punkto IX grupės paaiškinimus).
                  Rėmelis ir paviršius yra pagaminti iš plastikų. Plastikinės sudedamosios dalys dominuoja ir nulemia esminį gaminio požymį, kaip apibrėžta 3 BAT b punkte.
                  Taigi gaminys klasifikuotinas kaip kiti plastikiniai žaislai priskiriant KN kodą 9503 00 95.
               
            
         (1)  Paveikslas pateikiamas tik dėl informacijos.